CELEX: E2015J0017
Language: fi
Date: 2016-02-01 00:00:00
Title: Tuomioistuimen tuomio, annettu 1 päivänä helmikuuta 2016, asiassa E-17/15 – Ferskar kjötvörur ehf. vastaan Islannin valtio (Tuomiovalta – ETA-sopimuksen 8 artikla – raa’an lihan tuonti – direktiivi 89/662/ETY – eläinlääkärintarkastusten sääntelyjärjestelmän yhdenmukaistaminen)

19.1.2017   
            
            
               FI
            
            
               Euroopan unionin virallinen lehti
            
            
               C 18/25
            
         TUOMIOISTUIMEN TUOMIO,
   annettu 1 päivänä helmikuuta 2016,
   asiassa E-17/15
   Ferskar kjötvörur ehf. vastaan Islannin valtio
   (Tuomiovalta – ETA-sopimuksen 8 artikla – raa’an lihan tuonti – direktiivi 89/662/ETY – eläinlääkärintarkastusten sääntelyjärjestelmän yhdenmukaistaminen)
   (2017/C 18/09)
   Asiassa E-17/15, Ferskar kjötvörur ehf. vastaan Islannin valtio, Reykjavikin käräjäoikeus (Héraðsdómur Reykjavíkur) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee Euroopan talousalueesta tehdyn sopimuksen määräysten soveltamista raakalihavalmisteiden tuontiin Islantiin. EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on antanut 1 päivänä helmikuuta 2016 tuomion, jonka tuomiolauselma on seuraava:
   
               1.
            
            
               ETA-sopimuksen soveltamisala, sellaisena kuin se on määritelty ETA-sopimuksen 8 artiklassa, ei merkitse sitä, että ETA-valtiolla olisi oikeus asettaa sääntöjä raakalihavalmisteiden tuonnille, koska tätä oikeutta saattavat rajoittaa johonkin ETA-sopimuksen liitteeseen sisältyvät määräykset.
            
         
               2.
            
            
               Sellaisten sääntöjen vahvistaminen, joiden perusteella raakalihavalmisteiden maahantuojan olisi haettava erityistä lupaa ennen tuotteiden tuontia ja joiden perusteella olisi toimitettava todistus siitä, että lihaa on säilytetty jäädytettynä tietyn aikaa ennen tulliselvitystä, on ristiriidassa direktiivin 89/662/ETY säännösten kanssa.